Meryl Streep életműdíjat kap a Golden Globe-gálán | Szórakozás | Szeged - delmagyar.hu
Szórakozás > Meryl Streep életműdíjat kap a Golden Globe-gálán
Meryl Streep életműdíjat kap a Golden Globe-gálán
2016.11.03. 18:22
Életműdíjjal ismerik el Meryl Streep 67 éves amerikai színésznő "úttörő" pályafutását a januári Golden Globe-gálán - jelentették be csütörtökön a szervezők.
Lorenzo Sofia, a testület elnöke indoklásában arról beszélt, hogy a háromszoros Oscar- és nyolcszoros Golden Globe-díjas színésznő az erős női karakterek megformálásával, a sebezhetőség művészi ábrázolásával és az igazság bemutatásával "kikövezte az utat a nőknek a televízió, a film és a színház világában", továbbá "szétzúzta a nemi és életkori akadályokat".
A Hollywoodban dolgozó külföldi tudósítók az elmúlt években Denzel Washingtont, George Clooneyt, Woody Allent és Jodie Foster jutalmazták az elismeréssel, amelyet korábban Morgan Freeman, Robert DeNiro, Steven Spielberg és Martin Scorsese is megkapott.
A Golden Globe (Arany Glóbusz) 2017-es díjátadó ceremóniáját január 8-án tartják Beverly Hillsben.
Legújabb, Florence - A tökéletlen hang című életrajzi filmben Streep egy idős művészetpártoló nőt alakít, a New York-i elit tagját, aki kora ifjúságától operaénekes szeretett volna lenni, és bár hangja nem volt alkalmas erre, jótékony célú rendezvényeken időről-időre válogatott közönség előtt lépett fel, és jelentős anyagi támogatást nyújtott magánvagyonából a metropolisz zenei életének.
Megnyitotta első éttermét Til Schweiger német filmsztár
Megnyitotta első éttermét Til Schweiger német filmsztár a hamburgi belvárosban. Tovább olvasom